[{"text_idx": "#000001", "text": "La c\u0302evalo Akhal-Teke kaj la natura gaso de Turkmenio estas mondfamaj, kaj ankau\u0306 la unika kulturo de tiu c\u0302i centrazia lando donas profundan impreson al la mondo. Granda poeto Magtymguly Pyragy estas la plej elstara reprezentanto de la elstara kulturo de Turkmenio."}, {"text_idx": "#000002", "text": "C\u0302e stratoj de la \"urbo de blanka marmoro\" -- As\u0302gabato, borde de la rivero Amu Darya kaj en la miljara antikva urbo Merv c\u0302e la Silka Vojo en Turkmenio videblas c\u0302ie statuo de homo vestita per robo, kun c\u0302apelo el lano sur la kapo, longaj barboj en la nigra koloro, la mieno kun firmeco, brilaj okuloj. Tio estas Magtymguly Pyragy, granda poeto, pensulo kaj filozofo, kiu donas profundan influon al la spirita mondo de turkmenoj."}, {"text_idx": "#000003", "text": "\"Kiam ni naskig\u0302as en tiu c\u0302i mondo, la lulkanto kantita de la patrino estas versaj\u0302oj de Magtymguly Pyragy; kiam ni forlasas tiun c\u0302i mondon, la c\u0302anto c\u0302antita de la adiau\u0306antoj estas versaj\u0302oj de Magtymguly Pyragy.\" Tio estas vortoj ofte parolataj de turkmenaj amikoj. En Turkmenio, la poemoj de Magtymguly Pyragy estas vaste amataj kaj respektataj nur post la Korano."}, {"text_idx": "#000004", "text": "En la jaro 1724, Magtymguly Pyragy naskig\u0302is en malgranda vilag\u0302o apud la marbordo de la maro Kaspio. La tiama Turkmenio estis regata sub la cara Rusio, la etna separismo, la luktoj inter la triboj okazis senc\u0302ese, kaj la popolanoj vivis tre mizere. Drastaj s\u0302ang\u0302ig\u0302oj en la socia medio inspiris al la ambiciaj turkmenoj pensi, protesti kaj skribi, tiele aperis multaj talentaj poetoj kiel Magtymguly Pyragy, kiu estis la plej elstara inter ili. La patro de Magtymguly Pyragy, vaste konata religia persono en la loko, havis altajn literaturajn atingojn, kaj donis gravan influon al Magtymguly Pyragy en lia kresko je la literatura kreado. En sia infaneco Magtymguly Pyragy lernis en la religia lernejo de la hejmurbo kaj ricevis bonan edukon. En sia juneco Magtymguly Pyragy \"c\u0302agrenita pro la patrujo kaj pro la aktuala tempo\" komencis esplori pri la \"s\u0302ang\u0302o de la destino de la popolo\" kaj pri la vojo por \"eniri en c\u0302iaman printempon\", kaj decidis forlasi la hejmon por vojag\u0302i al Afganio, Hindio kaj al aliaj landoj kaj regionoj lau\u0306 la Silka Vojo en la Centra Azio kun la celo koni la tieajn morojn kaj kutimojn. Intertempe, li sate spertis suferojn kaj maljustecon de ordinaraj popolanoj, kaj elbakis la kapablon distingi bonon de malbono."}, {"text_idx": "#000005", "text": "Ric\u0302aj spertoj metis solidan fundamenton por Magtymguly Pyragy en lia literatura kreado, kaj lernigis al li priskribi la vivon per la animo. La g\u0302ojo de la popolo kaj ties doloro ja estis la liaj. Li prikantis la justecon, amon kaj koran purecon, alvokis la nacian unuecon kaj harmonion de Turkmenio, lau\u0306dis kurag\u0302econ, sindonecon, honestecon, gastamecon kaj laboremon de la turkmena popolo. Li malamis splitig\u0302on kaj malfidelecon. Liaj poemoj estas popularaj, oni venis pere de kamelo kaj c\u0302evalo el diversaj lokoj por ilin au\u0306skulti, kopii kaj reciti. Saparmurat Nijazov, la unua prezidanto de Turkmenio, nomis lin \"organo de la turkmena popolo\"."}, {"text_idx": "#000006", "text": "Magtymguly Pyragy estas profunde amata de turkmanoj, c\u0302ar li estis la unua persono kiu proponis ke oni rigardu c\u0302iujn turkmenojn dise vivantajn en Turkmenio kiel unuigitan nacion, kaj tion propagandis energie. Li vojag\u0302is al pluraj fremdaj landoj, sed c\u0302iam tenis en sia koro la sorton de la patrujo kaj tiun de la turkmena popolo. Li c\u0302iam emfazis ke la plej granda malamiko de la popolo estas la konflikto inter triboj, li skribis en sia poemo:"}, {"text_idx": "#000008", "text": "La koncepto de Magtymguly Pyragy pri unuigo de la turkmena nacio ig\u0302is piloto de starigo de la sendependa s\u0302tato de Turkmenio. Tra luktado de la turkmenoj de generacio al generacio, finfine realig\u0302is la revo de la poeto pri felic\u0302igo de la patrolando kaj de la popolo."}, {"text_idx": "#000009", "text": "Magtymguly Pyragy alvokis al la turkmena popolo konservi en la koro la plej altvaloran kaj la plej bonan kvaliton nature donitan al la homaro, kaj liaj poemoj estis konsiderataj de turkmenoj kiel sanktaj admonoj, kaj evoluis iom post iom al la normoj kaj reguloj de la turkmena popolo en sia konduto kaj s\u0302tatregado. Saparmyrat Atay\u0301ewic\u0327 Nyy\u0301azow lau\u0306dis ke la juraj principoj kaj etikaj reguloj establitaj de Magtymguly Pyragy estas fundamento por establi la turkmenan sendependan kaj liberan s\u0302taton, la de li prikantataj idealo kaj aspiro estas la gvidilo de la nacia disvolva planizado."}, {"text_idx": "#000010", "text": "Ajna granda poeto apartenas al la nacio, kaj ankau\u0306 al la mondo. Hodiau\u0306, sekve de la disvolvo de la amikaj rilatoj inter C\u0302inio kaj Turkmenio, Magtymguly Pyragy eniris en la vidkampon de la c\u0302ina popolo."}, {"text_idx": "#000011", "text": "C\u0302i-jaro estas la 290-a datreveno de la naskig\u0302o de Magtymguly Pyragy. Kiel brila punkto de kulturaj inters\u0302ang\u0302oj, la du landoj kune okazigis en C\u0302inio serion da memorigajn aktivadojn, eldonis novan c\u0302inlingvan version de poemoj de Magtymguly Pyragy. Kvankam Magtymguly Pyragy neniam estis en C\u0302inio, tamen li lau\u0306dis en siaj poemoj c\u0302i tiun grandan landon. En sia poemo C\u0302u vi vidis g\u0302in, li tiele skribis:"}, {"text_idx": "#000012", "text": "au\u0306 en la Sankta Lando,"}, {"text_idx": "#000013", "text": "ekster la fora nubaro au\u0306 en la c\u0302iela palaco,"}, {"text_idx": "#000015", "text": "c\u0302u vi vidis mian belulinon? \""}, {"text_idx": "#000016", "text": "Magtymguly Pyragy ne havas bedau\u0306ron, post kelkaj centoj da jaroj liaj verkoj kaj pensoj venis tra la tempo kaj tra la spaco al C\u0302inio, pri kiu li multe sopiris, kaj farig\u0302is prosperaj kaj belaj floroj sur la arbo de la amikeco inter C\u0302inio kaj Turkmenio."}, {"text_idx": "#000017", "text": "Redaktoroj: Zhuang Shuang kaj Wang Lihua"}]